stanford-oval/wikipedia huggingface dataset:
Impuzamugambi

Impuzamugambi oli toinen vuoden 1994 Ruandan kansanmurhaan osallistuneista puolisotilaallisista äärihutujen joukoista. Tämän  militian nimi kirjoitetaan joskus Impuza Mugambi, 'mp' äännetään 'mh' eli silloin sana lausutaan Imhuzamugambi. Impuzamugambi on kinyarwandan kielellä "Ne jotka pyrkivät samaan päämäärään" tai "Ne jotka pyrkivät yhteen päämäärään".
Toinen tutseja ja maltillisia hutuja tappaneista oli suurempi Interahamwe. Molemmat joukot olivat alkujaan Ruandan armeijan ja presidentti Juvénal Habyarimanan henkivartiokaartin kouluttamia.
Impuzamugambi perustettiin vuonna 1992, ja sitä johti pieni hutupuolue CDR, kun taas Interhamwea johti pääpuolue MRND. CDR oli MNRD:tä jyrkempi tutsivastaisuudessaan ja hutujen puolustamisessa. Impuzamugambi oli huonommin järjestetty kuin Interhamwe, mutta murhasi enemmän tutseja kuin tämä.
Intarhamwe ja Impuzamugambi toimivat kansanmurhassa yhteistyössä ja laajalti yhdistivät johtamisrakenteensa ja toimintansa. Silti pieniä eroja säilyi vaatetuksessa. Impuzamugambia johtivat CDR-puolueen johtajat Hassan Ngeze ja Jean Bosco Barayagwiza. Molemmat on tuomittu vankeuteen vuonna 2003 Ruandan sotarikoksia käsittelevässä kansainvälisessä tuomioistuimessa.
Imraguen

Imraguen voi tarkoittaa seuraavia:
imraguenit, mauritanialainen etninen ryhmä
imraguenin kieli, edellä mainittujen puhuma kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Imraguen”, voi hakea sivunnimihaulla, laajalla sivunnimihaulla tai tekstihaulla.
Park Bom

| Park Bom> 박봄 |
| --- | --- |

Henkilötiedot
Syntynyt: 24. maaliskuuta 1984 (ikä 40)
Ammatti:  Laulaja
Muusikko
Taiteilijanimi:  Bom
Tyylilajit:  K-pop
Yhtyeet:  2NE1
Levy-yhtiöt:  YG Entertainment 
Aiheesta muualla
www.yg-2ne1.com ja www.ygfamily.com/artist/About.asp?LANGDIV=K&ATYPE=2&ARTIDX=30
  [ Muokkaa Wikidatassa ] [ ohje ]  
Park Bom (kor. 박봄; s. 24. maaliskuuta 1984) on eteläkorealainen pop-laulaja ja vuonna 2016 lopettaneen 2NE1-yhtyeen jäsen.
Bom on syntynyt Etelä-Korean pääkaupungissa Soulissa mutta asui suuren osan nuoruudestaan Yhdysvalloissa.
Vuonna 2009 Bom saavutti suuren suosion yhdessä tyttöryhmä 2NE1:n jäsenten kanssa. Tätä ennen hän oli esiintynyt yhdessä muiden YG Entertainmentin artistien kanssa.
Bom on julkaissut kaksi soolokappaletta, "You and I" (2009) ja "Don't Cry" (2011). "You and I" saavutti Koreassa suurta suosiota ja pääsi ensimmäiselle sijalle Korean Gaon Chart -listalla, sekä voitti "Best Digital Single" -tittelin Mnet Asian Music Awardseissa vuonna 2010.
Bom soittaa muun muassa selloa ja pianoa.
Aiheesta muualla

Park Bom Melon-palvelussa (koreaksi)
Petollinen suunnitelma

| Petollinen suunnitelma> Susan’s Plan |
| --- | --- |

Ohjaaja:  John Landis
Käsikirjoittaja:  John Landis
Tuottaja:  John Landis Brad Wyman Leslie Belzberg
Säveltäjä:  Peter Bernstein
Kuvaaja:  Ken Kelsch
Pääosat:   Dan Aykroyd  Billy Zane  Lara Flynn Boyle  Michael Biehn  Nastassja Kinski  Rob Schneider 
Valmistustiedot
Valmistusmaa:  Yhdysvallat
Tuotantoyhtiö:  Kushner/Locke Company
Ensi-ilta:  1998
Kesto:  85 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Petollinen suunnitelma (engl. Susan's plan) on yhdysvaltalainen John Landisin ohjaama crazyhuumoria edustava rikosaiheinen komediaelokuva, joka sai ensi-iltansa vuonna 1998.
Näyttelijät

| 0 | 1 | 2 |
| --- | --- | --- |
|  Dan Aykroyd  | … |  Bob   |
|  Billy Zane  | … |  Sam   |
|  Lara Flynn Boyle  | … |  Betty Johnson   |
|  Michael Biehn  | … |  Bill   |
|  Nastassja Kinski  | … |  Susan Holland   |
|  Rob Schneider  | … |  Steve   |
|  Carl Ballantine  | … |  Henry   |
|  Thomas Haden Church  | … |  Dr. Stillman   |
|  Bill Duke  | … |  etsivä Scott   |
|  Lisa Edelstein  | … |  Penny   |
|  Sheree North  | … |  rouva Byers   |
|  Adrian Paul  | … |  Paul   |
Lähde:
Impulssimomentti

Impulssimomentti eli kiertoimpulssi (tunnus H, englanniksi angular impulse ) on suure, joka kuvaa momentin vaikutusta sen vaikutusajan yli. Impulssimomentin yksikkö on newtonmetri kertaa sekunti (Nm·s).
Kappaleen liikemäärämomentin eli pyörimismäärän kokonaismuutos vuorovaikutustapahtumassa vastaa siihen vaikuttavaa impulssimomenttia.
Impulssimomentin ja liikemäärämomentin suhde on analoginen impulssin ja liikemäärän välisen suhteen kanssa.
Saksankielinen termi Impuls  tarkoittaa impulssin sijasta liikemäärää, ja tämän vuoksi termiä impulssimomentti on myös suomessa aiemmin käytetty, ja käytetään toisinaan vieläkin nykystandardin vastaisesti myös liikemäärämomentin merkityksessä.
Impulssi

Impulssi (tunnus  \mathbf {I} ) on mekaniikassa suure, joka kuvaa voiman vaikutusta sen vaikutusajan yli. Jos vaikuttava voima  \mathbf {F}  pysyy vakiona ajan  \Delta t yli, impulssi saadaan voiman ja vaikutusajan tulona:
Impulssin SI-yksikkö on sama kuin liikemäärän, eli Ns (newtonsekunti), mikä voidaan ilmaista myös muodossa kg·m/s (kilogramma metri per sekunti). Impulssi on vektorisuure eli sillä sekä suuruus että suunta, joka on sama kuin voiman suunta.
Newtonin toisen lain mukaan kappaleen liikemäärän muutosnopeus vastaa siihen kohdistuvaa kokonaisvoimaa:
missä  \mathbf {p}  on kappaleen liikemäärä ja  \mathbf {F}  kappaleeseen kohdistuva voima. Olettaen että voima pysyy vakiona vaikutusajan  \Delta t yli, liikemäärän kokonaismuutos  \Delta \mathbf {p}  on
Kappaleen liikemäärän muutos vuorovaikutustapahtumassa vastaa siis siihen kohdistunutta (kokonais)impulssia.
Liikemäärän muutoksen ja impulssin vastaavuus pätee vaikka voima ei pysyisi vakiona. Tällöin impulssi määritellään voiman integraalina sen vaikutusajan yli,
missä  \mathbf {F} (t) on voima ajan t funktiona.
Impulssi on hyödyllinen käsite esimerkiksi tarkasteltaessa törmäystapahtumia, jossa ei yleensä tunneta tarkkaan kappaleisiin vaikuttavia voimia. Newtonin kolmas laki eli voiman ja vastavoiman laki voidaan muotoilla koskemaan voimien sijasta impulsseja: törmäyksessä (tai muussa vuorovaikutustilanteessa) kappaleisiin kohdistuvat kokonaisimpulssit ovat yhtä suuret mutta vastakkaismerkkiset.
Saksankielinen termi Impuls  tarkoittaa impulssin sijasta liikemäärää, ja tämän vuoksi termiä impulssi on myös suomessa aiemmin käytetty, ja käytetään toisinaan vieläkin nykystandardin vastaisesti liikemäärän merkityksessä.
Pieni Torvenjärvi

| Pieni Torvenjärvi |
| --- | --- |
 Järven pohjoisrantaa länteen päin.
Valtiot:  Suomi 
Paikkakunta:  Juorkuna, Utajärvi
Koordinaatit:  64°57′55″N, 26°47′00″E
Vesistöalue ja valuma-alueen tietoja
Laskujoki:  Torvenjoki
Mittaustietoja
Pinnankorkeus:  113,6 m
 fiPieni Torvenjärvi 
Pieni Torvenjärvi on Kiiminkijoen sivuhaarassa Torvenjoessa olevan Torvenjärven pohjoisempi sivujärvi Utajärven kunnan Juorkunan kylässä.
Järvi sijaitsee Juorkunan Hamarinjärvestä noin kolme kilometriä etelään ja Sanginkylän Jokikylän pohjoisimmasta kolkasta taas nelisen kilometriä pohjoiseen. Hamarinjärven eteläpäästä alkava Kiiminkijoen läntinen haara Torvenjoki virtaa Torvenjärven läpi. Pienen Torvenjärven siitä erottaa kapea maakannas. Torvenjärvien välillä on puro, pienemmän järven vedenpinta on kymmenen senttiä isompaa korkeammalla.
Järvi ja sen ympäristö

Pieni Torvenjärvi on erämaajärvi, sen rannalla on vain yksi kämppä eikä pysyvää asutusta. Järvelle on pistotieyhteys Hamarinjärven taitse Purikkaan talolle menevältä metsäautotieltä, jossa on kuitenkin Lehtomaan länsilaidalla 1,5 kilometrin päässä järvestä puomi.  Järveltä on Purikkaaseen tietä myöten vielä pari kilometriä, isomman Torvenjärven rannalla olevaan asumattomaan Seppälän taloon on linnuntietä 800 metriä. Järven pohjoisin ranta on avokalliota, muuten rannat ovat suota ja rämettä.  Torvenjärven kalakantaan kuuluvat hauki, ahven ja särki. Järvessä kasvaa ulpukkaa ja sen pääosin läheisiltä soilta oleva vesi on tummaa. Järvi on matala. Siihen laskee puroja useasta lammesta, Purikkaan vieressä olevasta Penikkajärvestä, sen länsipuolen Kaunislammesta ja Pikku-Penikasta, Pienen Torvenjärven lännen puolen Torviselkä-nimisen kankaan takana vajaan kahden kilometrin päässä olevasta Kivilammesta sekä järvestä vain noin puolen kilometrin päässä koilliseen olevasta Isosta Kuikkalammesta. Metsästäjät käyvät järvellä vesilintuja pyytämässä.
Utajärvi
| --- | --- |
Kylät:  Ahmas | Alakylä | Ala-Naama | Ala-Niska | Autio | Juorkuna | Järvikylä | Kangaskylä | Kernilä | Kivijärvi | Kormunkylä | Marttisjärvi | Murronkylä | Naamankylä | Niska | Ojakylä | Potku | Sanginkylä | Sipolankylä | Sapilasmaa | Sotka | Särkijärvi | Tervolankylä | Utanen | Ylisuvanto | Yli-Utos
Järvet, lammikot ja lähteet:  Ahmasjärvi | Ahvenlampi (Sanginkylä) | Ahvenlampi (Juorkuna) | Hakojärvi | Iso Karvasjärvi | Iso Kivijärvi | Iso Olvasjärvi | Iso-Timonen | Juorkuna | Kaihlanen | Kirkaslampi | Kivi-Sorsua | Kivijärvi | Korpinen | Kärkkäänjärvi | Lauttalampi | Marttisjärvi | Matkalampi | Mustalampi | Nuanjärvi | Palonen | Penikkajärvi | Pieni Torvenjärvi | Pikku Karvasjärvi | Pikku Olvasjärvi | Pikku-Säynäjä |Pikku-Timonen | Pontema | Puutturinjärvi | Saari-Sorsua | Sanginjärvi | Siiralampi | Sotkajärvi | Särkijärvi | Säynäjä |Torvenjärvi | Vaaranlampi | Valkiaisjärvi | Vähä-Ruohonen
Joet ja purot:  Kiiminkijoki | Kivijoki | Koivujoki | Korpisenoja | Naamanjoki | Nuanjoki | Oilinginoja | Oulujoki | Piltuanjoki | Piltunginjoki | Poikajoki | Potkunjoki | Sanginjoki | Särkijoki | Säynäjäjoki | Tilanjoki | Timo-oja | Utosjoki
Luonnonsuojelualueet:  Olvassuon luonnonpuisto | Rokuan kansallispuisto
Rakennukset ja rakennelmat:  Ahmaksen kalevalainen perinnekylä | Ahmaskosken silta | Ala-Utoksen voimalaitos | Maijan kivi |  Utajärven kirkko | Utajärven kivipuisto | Utasen voimalaitos
Muistomerkit, laatat ja veistokset:  Sankarivainajien muistomerkki (1950) | Karjalaan jääneiden muistomerkki (1958) | Roomari-patsas (1985) | Veteraanikivi (1991) | Merilän suvun koskenlaskijoiden muistomerkki (2000) | Runonlaulajien muistomerkki (2003)
Museot:  Utajärven kotiseutumuseo | Ylisipolan kotiseutumuseo
Liikenne:  Ahmaksen rautatieasema | Niskan seisake | Oulu–Kontiomäki-rata | Rokuan rautatie | Seututie 836 | Seututie 837 | Sotkan seisake | Utajärven rautatieasema | Valtatie 22 | Yhdystie 8300
Park Chan-suk

| Park Chan-suk> 박찬숙 |
| --- | --- |
 Park vuonna 2008.
Henkilötiedot
Koko nimi:  Park Chan-suk
Syntynyt: 3. kesäkuuta 1959 (ikä 65) Soul, Etelä-Korea
Kansalaisuus:   Etelä-Korea
Koripalloilija
Pituus:  191 cm
Paino:  75 kg
Maajoukkueet
:   Etelä-Korea
Aiheesta muualla
FIBA
| Mitalit> Maa:   Etelä-Korea.Naisten koripallo. Olympialaiset  | Mitalit> Maa:   Etelä-Korea.Naisten koripallo. Olympialaiset  | Mitalit> Maa:   Etelä-Korea.Naisten koripallo. Olympialaiset  | Maa:   Etelä-Korea> Naisten koripallo. |
| --- | --- | --- | --- |
|  Hopeaa | Los Angeles 1984 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Etelä-Korea 1979 |  |  |
Park Chan-suk (hangul: 박찬숙; hanja: 朴贊淑; uudistettu latinisaatio: Bak Chansuk, s. 3. kesäkuuta 1959 Soul) on eteläkorealainen kilpauransa päättänyt koripalloilija ja olympiamitalisti.
Park saavutti Etelä-Korean naisten maajoukkueessa olympiahopeaa Los Angelesissa 1984 ja MM-hopeaa Etelä-Koreassa 1979. Hän kuului maajoukkueen kokoonpanoon myös Soulin kesäolympialaisissa 1988, Kolumbian MM-kilpailuissa 1975 ja Brasilian MM-kilpailuissa 1983. Aasian kisoista Park voitti kultaa vuonna 1978 ja hopeaa vuonna 1982. Hän saavutti mitaleita myös Aasian-mestaruuskilpailuista.
Aiheesta muualla

Park Chan-suk Kansainvälinen olympiakomitea. (englanniksi)
Profiili FIBA Archive (englanniksi)
Profiili FIBA Archive (englanniksi)
Etelä-Korean joukkue – Kesäolympialaiset 1984
4 Choi A. ·
5 Park Y. ·
6 Kim E. ·
7 Lee H. ·
8 Choi G. ·
9 Lee M. ·
10 Mun ·
11 Kim H. ·
12 Jeong ·
13 Kim Y. ·
14 Seong ·
15 Park C. ·
Valmentaja Sin
Iida Lampi

Iida Lampi on suomalainen peliuransa lopettanut pesäpalloilija.
Lampi pelasi pesäpalloa juniorivuosista alkaen Rauman Feran joukkueessa. Kaudet 2000 ja 2001 hän pelasi Porin Pesäkarhuissa ja saavutti jälkimmäisellä kaudella SM-pronssia. Lammen pesäpalloura päättyi vuonna 2004.
Peliuransa jälkeen Lampi on toiminut kahvilayrittäjänä. Hän avasi Raumalle 2008 Café Sali -nimisen kahvilan ja tuli valituksi Uuden Rauman ja Radio Ramonan äänestyksessä vuoden raumalaiseksi 2009. Lampi on valittu myös Rauman seudun uusyrittäjäksi 2010 ja palkittu Suomalaisen työn liiton Kultainen avain -kunniakirjalla.
Marraskuussa 2015 Lampi valittiin Rauma Golf ry:n toiminnanjohtajaksi.
Lampi valittiin vuonna 2017 Rauman kaupunginvaltuustoon Kokoomuksen listalta äänimäärällä 192. Hän on muun muassa teknisen valiokunnan jäsen.
Petolinnut Suomen luonnossa

| Petolinnut Suomen luonnossa |
| --- | --- |

Kirjailija:  Dick Forsman
Kuvittaja:  Dick Forsman
Kansitaiteilija:  kuvat: Dick Forsman, suunnittelu: Tuuli Juusela
Kieli:  suomi
Genre:  lintukirja
Kustantaja:  Otava
Julkaistu:  2018
Ulkoasu:  sid.
Sivumäärä:  156 sivua
ISBN:  978-951-1-31914-6
Löydä lisää kirjojaKirjallisuuden teemasivulta
Petolinnut Suomen luonnossa on opaskirja, joka auttaa tunnistamaan Suomessa tavattavia petolintuja. Kirjan on julkaissut Otava vuonna 2018.
Kirjassa esitellään kaikki Suomessa tavatut päiväpetolinnut. Osa kuvista on ennen julkaisemattomia. Petolintujen tunnistamista vaikeuttaa niiden arkuus ja muita linturyhmiä suurempi yksilöllinen muuntelu. Kirjan tekijä Dick Forsman on tutkinut petolintuja yli neljäkymmentä vuotta ja on arvostettu petolintujen tutkija.
Arvio

Suomen Luonto -lehdessä Jorma Laurila pitää kirjaa erinomaisena retkilukemisena ja apuna petolintujen tunnistamisessa. Kuvia hän pitää havainnollisina ja tekstiä napakkana.
Aiheesta muualla

Petolinnut Suomen luonnossa (Arkistoitu – Internet Archive) Otavan sivulla
Iida Mettälä

| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Uppsala 2021 |  |  |
Iida Mettälä (s. 7. marraskuuta 2001) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa 14 ottelua. Mettälä on pelannut alle 19-vuotiaiden MM-kilpailuissa vuonna 2020. Naisten MM-kilpailuissa hän oli ensi kertaa mukana vuonna 2021 ja saavutti tuolloin MM-hopeaa.
Mettälän kasvattajaseura on turkulainen FBC Loisto, jota hän edusti Salibandyliigassa kausina 2019–2021. Hän pelasi noina kausina liigan runkosarjassa 42 ottelua, joissa hän teki 14 maalia ja sai 14 syöttöpistettä. Pudotuspelejä hän pelasi jälkimmäisellä kaudella viisi, ja niissä hän teki kaksi maalia ja sai kaksi syöttöpistettä. Vuonna 2021 hän siirtyi ruotsalaisseura Malmöhön, jossa hän pelasi kaksi vuotta. Vuonna 2023 hän siirtyi Västerås Rönnbyhyn.
Pisco

| Pisco |
| --- | --- |
 Plaza de Armas, Pisco, 2001
 vaakuna
 Pisco
 Koordinaatit: 13°42′35.93″S, 76°12′11.54″W 
Valtio:  Peru
Alue:  Ica
Maakunta:  Pisco
Piirikunta:  Pisco
Hallinto:  
 – Hallinnon tyyppi:  Kunta
 – Pormestari:  Jesús Felipe Echegaray Nieto
Väkiluku (2007):  54 677
 
 www.munipisco.gob.pe 
Infobox OKVirheellinen NIMI-arvo: 
Pisco on kaupunki Perussa, Tyynen valtameren rannalla 290 kilometriä Limasta etelään. Vuonna 2007 kaupungissa oli 54 677 asukasta.
Nykyisin kaupunki on suosittu matkailukohde sen läheisyydessä sijaitsevan Paracasin kansallispuiston vuoksi.  Aiemmin Pisco oli tunnettu sen läheisyydessä sijaitsevista viinitiloista.[lähde? ]
Kaupunki vaurioitui pahoin maanjäristyksessä 15. elokuuta 2007. [lähde? ]
Aiheesta muualla

Kuvia tai muita tiedostoja aiheesta Pisco Wikimedia Commonsissa
Tietoa Piscosta ja Paracasin kansallispuistosta treccer.co.il-sivustolla (Arkistoitu – Internet Archive) (englanniksi)
Patsulit

| Patsulit |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit
Suku::  Patsulit Pogostemon  Desf.
Katso myös
   Patsulit Commonsissa 
Infobox OKNimi-testi OK: 
Patsulit (Pogostemon) on huulikukkaiskasveihin kuuluva kasvisuku, jossa on 90 lajia. Ne ovat yksi- tai monivuotisia ruohoja tai pensaita, joita esiintyy Keski-Afrikassa, Australiassa, Etelä- ja Itä-Aasiassa. Tunnettu laji on koristekasvina viljelty ja hajuveden valmistukseen käytetty patsuli (Pogostemon cablin), joka on kotoisin Sri Lankasta, Indonesiasta, Malesiasta, Filippiineistä ja Uudesta-Guineasta.
Aiheesta muualla

Finto: Kassu – Kasvien suomenkieliset nimet: Pogostemon
Hrísey

Hrísey
| --- | --- |
Sijainti:  Atlantti, Akureyri Eyjafjarðarsýsla Norðurland eystra Islanti
Vesialue:  Eyjafjörður
Korkein kohta:  110 m
Pinta-ala:  7,7 km²
| --- | --- |
Asukasluku:  180
Asutuskeskukset:  Hrísey, Yrtibær
muokkaa - muokkaa wikitekstiä - muokkaa Wikidataa
Hrísey on saari Islannin pohjoisrannikolla. Se sijaitsee noin 35 kilometriä Akureyrin taajamasta pohjoiseen. Ennen vuotta 2004 saari muodosti oman kuntansa, mutta nykyään se kuuluu Akureyriin. Saaren kokonaispinta-ala on noin 7,7 neliökilometriä, pituudeltaan saari on noin 7 kilometriä pitkä ja leveimmältä kohdaltaan noin 2,5 kilometriä leveä. Se on varsin tasainen, korkein kohta on 110 metriä merenpinnasta. Vuonna 2019 saaren suurimmassa asutuskeskuksessa, Hríseyssä, asui 167 asukasta.
Hrísey on ollut asuttuna melkein yhtä kauan kuin Islanti, ja se mainitaan vanhoissa saagoissa. Kauppa ja kalastus ovat olleet sen pääelinkeinot alusta asti. 1800-luvulla norjalaiset ja ruotsalaiset perustivat sinne sillinsuolaustehtaan, mikä toi lisää työpaikkoja. Saarelaiset perustivat myös omia kalankäsittelytehtaitaan. Ylikalastus verotti kalakantoja, ja viimeinen pakastamo sulki ovensa vuonna 1999.
Aiheesta muualla

Kuvia tai muita tiedostoja aiheesta Hrísey Wikimedia Commonsissa
Islannin saaret
Drangey
Eldey
Flatey (Breiðafjörður)
Flatey (Skjálfandi)
Geirfuglasker
Grímsey
Hrísey
Islanti (pääsaari)
Kolbeinsey
Lundey
Papey
Vestmannasaaret
Heimaey
Hellisey
Surtsey
Viðey
Indulf

1700-luvulla tehty piirros Indulfista.
Indulf (k. 962, Illdulb mac Causantín) oli Skotlannin kuningas. Hän oli Konstantin II:n poika, ja nousi valtaan pikkuserkkunsa Malcolm I:n jälkeen. Indulf kruunattiin Sconessa Caislean Credi-kukkulalla, josta tuli tärkeä paikka myöhemmin Skotlannin historiassa. Indulfin aikana Skotlannin valta levittäytyi etelämmäs Esk-joelle asti. Indulf tunnetaan siitä, että hän valtasi Edinburghin linnan takaisin saksikuningas Edrediltä. Hän torjui myös viikinkien hyökkäyksiä menestyksekkäästi.
Indulfin viimeisistä vuosista on ristiriitaista tietoa. Hän aikoi vetäytyä vallasta, mutta nousikin sitten taistelemaan vielä kerran viikinkejä vastaan, ja sai surmansa vuonna 962 jossakin taistelussa, ilmeisesti joko Finochtyn tai Stonehnavenin luona.
Indulis Bikše

| Indulis Bikše |
| --- | --- |

Henkilötiedot
Syntynyt: 15. syyskuuta 1995 (ikä 29) Madona, Latvia
Kansalaisuus:   Latvia
Uran tiedot
Seura:  SS Arkadija
Laji:  maastohiihto 
Maailmancup
Kaudet:  2015–
Voitot:  0
Palkintokorokkeella:  0
Indulis Bikše (s. 15. syyskuuta 1995) on latvialainen hiihtäjä. Hän debytoi FIS maailmancupissa Rukalla marraskuussa 2015.
Hryhori Kvitka

| Hryhori Kvitka> Григорій Федорович Квітка-Основ'яненко |
| --- | --- |
 Hrihori Kvitka
Henkilötiedot
Koko nimi:  Hryhori Fedorovytš Kvitka-Osnovjanenko
Syntynyt: 1778
Kuollut: 1843 (64–65 vuotta)
Ammatti:  kirjailija, teatterinjohtaja
Kirjailija
Salanimi: Osnovjanenko
Tuotannon kieli: ukraina, venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Hryhori Fedorovytš Kvitka-Osnovjanenko (ukr. Григорій Федорович Квітка-Основ'яненко; 1778–1843) oli ukrainalainen kirjailija ja teatterinjohtaja. Hän julkaisi nimellä Osnovjanenko novellin muodossa kuvauksia ukrainalaisesta kansanelämästä.
Kvitka oli Harkovan teatterin ensimmäinen johtaja.
Aiheesta muualla

Kuvia tai muita tiedostoja aiheesta Hryhori Kvitka Wikimedia Commonsissa
Ilija Bătšvarov

| Ilija Bătšvarov> Henkilötiedot |
| --- | --- |
Syntynyt: 10. lokakuuta 1943 (ikä 81) Sofia
Kansalaisuus:   Bulgaria
Jääkiekkoilija
Pelipaikka:  oikea laitahyökkääjä
Maila:  vasen
Pelaajaura
Pääsarjaura:  1962–1976
Seurat:  TsSKA Sofia (Bulgaria)
Ilija Bătšvarov (bulg. Илия Бъчваров, s. 10. lokakuuta 1943 Sofia) on bulgarialainen jääkiekkoilija, jonka pelipaikka oli oikea laitahyökkääjä. Hän pelasi Bulgarian jääkiekkoliigassa vuosina 1962–1976 edustaen TsSKA Sofiaa.
Bătšvarov edusti Bulgariaa Innsbruckin talviolympialaisissa 1976 toimien joukkueen kapteenina. Hän pelasi turnauksen kaikissa kuudessa ottelussa tehopistein 4+1=5 ja keräten 14 rangaistusminuuttia. Myös hänen veljensä Marin kuului joukkueeseen. Bătšvarov edusti Bulgariaa myös C-sarjan MM-kilpailuissa toimien pelaajana kahdeksasti ja valmentajana kerran.
Hryhori Kostjuk

| Hryhori Kostjuk> Григорій Костюк.Henkilötiedot |
| --- | --- |
Syntynyt: 25. lokakuuta 1902 Boryškivtsi, Podiljan kuvernementti, Venäjän keisarikunta
Kuollut: 3. lokakuuta 2002 (99 vuotta) Silver Springs, Maryland, Yhdysvallat
Koulutus ja ura
Tutkimusalue:  Ukrainan kirjallisuuden historia
Hryhori Kostjuk, ukr. Григорій Костюк, salanimi: B. Podoljak, (25. lokakuuta 1902 Boryškivtsi, Podiljan kuvernementti – 3. lokakuuta 2002 Silver Springs, Maryland, Yhdysvallat) oli merkittävä ukrainalainen kirjallisuudentutkija. Hän asui vuodesta 1952 Yhdysvalloissa ja oli sikäläisen Ukrainan taide- ja tiedeakatemian täysjäsen.
Kostjuk opiskeli Kiovassa Kansanopetuksen instituutissa (1925–1929) ja sen jälkeen 1930-luvulla Harkovassa Ševtšenkon kirjallisuusinstituutissa. Hänen kirjallisuuskatsauksiaan ja -esseitään ilmestyi vuosina 1927–1931 useissa julkaisuissa. Hän opetti 1932–1933 Ukrainan kirjallisuushistoriaa Harkovan yliopistossa ja 1933–1934 Luhanskin pedagogisessa instituutissa. Hänet pidätettiin Kiovassa  Stalinin vainojen aikana, ja häntä syytettiin nationalismista ja ”hvylovyismista”. Hän oli vuodet 1935–1940 neuvostovankiloissa ja keskitysleireillä, enimmäkseen Vorkutassa.
Kostjuk pakeni 1944 Saksaan ja asui Länsi-Saksassa, jossa hän oli perustamassa kirjallisuusjärjestö MURia ja oli Ukrainan demokraattisen vallankumouspuolueen perustajia ja sen sihteeri 1948. Hän kuului puolueen vasemmistoryhmään ja 1949 kuukausilehti Vperedin perustajiin. Hän asui vuodesta 1952 Yhdysvalloissa, jossa hän johti ukrainalaisten pakolaiskirjailijoiden järjestöä Slovoa 1955–1975. Hän toi 1950-luvun lopulla Volodymyr Vynnytšenkon arkistot Ranskasta ja toimi arkiston intendenttinä Columbian yliopistossa. Hän toimitti Vynnytšenkon julkaisemattomia teoksia ja päiväkirjoja julkaistavaksi.
Kostjuk kirjoitti toisen maailmansodan jälkeen laajasti Ukrainan kirjallisuudesta ja politiikasta sotien välisen ajan Neuvosto-Ukrainassa ja sotien jälkeisenä aikana lännessä. Hän vaali niiden ukrainalaisten kirjailijoiden muistoa, jotka joutuivat Stalinin vainojen uhreiksi. Hän kokosi Mykola H’vylovyin kootut teokset ja oli niiden julkaisun päätoimittajana. Teokset oli kielletty Neuvosto-Ukrainassa 1930-luvun alkupuolelta lähtien. Hän toimitti julkaistavaksi muidenkin kirjailijoiden teoksia ja kirjoitti englanniksi käännetyn merkittävän historiateoksen Stalinist Rule in the Ukraine: A Study of the Decade of Mass Terror, 1929–39 (1960) ja muita politiikkaa käsitteleviä teoksia sekä muistelmat vankeusajaltaan (1978).
Aiheesta muualla

Stalinist Rule in the Ukraine: A Study of the Decade of Mass Terror, 1929–39 (Arkistoitu – Internet Archive) Diasporiana (Elektronna biblioteka, vapaasti ladattavissa) (englanniksi)